El text parla sobre el tema Biotecnologia?
Un element arquitectònic és cadascuna de les parts funcionals o decoratives d'una obra arquitectònica, de manera que cada un d'ells funcionaria com una paraula del llenguatge arquitectònic del que l'arquitectura en seria la sintaxi.L'objecte de l'arquitectura és la creació d'espais arquitectònics, habitualment mitjançant el cobriment d'un espai. Els elements arquitectònics es poden classificar segons la seva funció estructural en:  Elements sustentats : essencialment la llinda i l'arc, que originen (per desplaçament com generatrius geomètriques) les cobertes planes i les cobertes voltades (volta i cúpula -en aquest cas per rotació-). També totes les formes de biga i teulada, i també cadascuna de les seves parts (per exemple les dovelles en l'arc, l'arquitrau, el fris i la cornisa de la llinda clàssic, l'enteixinat d'un sostre, les decoracions sustentades, tipus decoració mossàrab, etc.). Elements sustentadors : pilar i columna (segons la seva secció sigui poligonal o circular), i tots els tipus de mur (classificats segons la seva regularitat o material: mur ciclopi, de maçoneria, de carreu, de maó, de tova, de tàpia, etc.), de contrafort. També les seves parts, com la base, el fust i el capitell d'una columna clàssica. Alguns elements estructurals són alhora sustentadors i sustentats, com trompes sobre petxines en les cúpules o arcbotants en determinades voltes o els tirants de l'estructura d'una teulada, o es disposen com paviments.També trobem elements que compleixen funcions de relació entre espais arquitectònics, amb espais urbans o amb la natura, com una escala un pòrtic, un balcó, un mirador, una finestra, una porta, etc. I elements amb funcions de compartimentació d'espais, com són els envans, els murs no portants, murs cortina envidrats, gelosies, fulles de portes, finestres, etc.
No.